વાણીમાં તેજસ્વિતા હો. બાળી નાખે એવી વાણી નહીં; પ્રકાશવાળી વાણી હો. શંકરાચાર્ય મહારાજને કોઈએ પૂછ્યું કે વાણી બાબતમાં આપનું શું કહેવું છે? જે વાણીમાં સત્ય હો, જે વાણીમાં મૌન હો, જે વાણીમાં સમ હો, જે વાણીમાં શીલ હો, એ વાણી, બાકી બધું બેકાર છે. ગાંધીજીમાં ચારેય છે. કંઈ મહાપુરુષોમાં ચારે છે. જે વાણીમાં સત્ય હો, એવું બની શકે કે આપણે જે યુગમાં જીવી રહ્યા છીએ ત્યાં આજનું તમારું બોલાયેલું સત્ય, પંદર દિવસ પછી ખોટું પણ પડી શકે. પરંતુ તમને જે વખતે સત્ય લાગ્યું ને બોલ્યા, એ તમારે માટે પ્રમાણિત સત્ય છે. જેને ભૂમિ સપાટ લાગી હતી. એ વખતે એ સત્ય હતા, પણ આજે કહેવાય છે કે પૃથ્વી ગોળ છે, તો એ ગોળવાળું સત્ય છે. મૂળ સત્ય તો ત્રિકાલ અનાદિ હોય છે, પણ આપણે તો ખંડ ખંડમાં પડ્યા છીએ ને, જે આપણા અનુભવમાં સત્ય લાગ્યું, આપણા આત્માને તે કબૂલ કર્યું. ‘Self-evidence’, મારું જે પ્રમાણ છે એ મારે માટે સત્ય. હું એવા સત્યનો આગ્રહ નહીં કરું કે તમે પણ એને સ્વીકારો. ગાંધીજીના સત્યાગ્રહની આલોચના પણ થઈ હતી. સત્યની હંમેશાં પ્રશંસા નથી થતી, એના સત્યાગ્રહની આલોચના પણ થઈ છે કે એ એક પ્રકારની મીઠી હિંસા હતી, કોઈના પર દબાણ નાખવાની વાત હતી. એવી પણ વાત આવી છે, છોડો એ વાત. મારું સત્ય જ સાચું અને ખરાબ કરનારો પણ પોતાની બુરાઈને સત્ય બનાવવાની ચેષ્ટામાં રહે છે, એ તો કરુણા છે સમાજની.